Lekte med drone - fikk Det hvite hus sperret av
En offentlig tjenestemann skal ha påtatt seg hele ansvaret for hendelsen. Han har forklart for Secret Service at han mistet kontroll over dronen som han fløy på fritiden i området rundt 1600 Pennsylvania Avenue, skriver New York Times. Dronen skal ha vært en liten 60 cm lang propelldreven modell med fire armer. Den styrtet inn på plenen foran Det hvite hus natt til mandag lokal tid. Den lille dronen skal ha vært nok til at USAs viktigste bygning ble sperret av. Sikkerhetspersonell skal ha fryktet at dronen var sendt av spioner og at den innhold eksplosiver eller et skjult kamera. Mannen som fløy dronen arbeider ikke for Det hvite hus. Myndighetene i USA skal undersøke hendelsen. (VG/NTB)
En statsansatt sørget for at hele området rundt Det hvite hus ble sperret av da dronen han moret seg med havnet på plenen til Obama.